ભરૂચ જિલ્લાના અંકલેશ્વર ખાતે જિલ્લા કક્ષાના ૭૧ માં સ્‍વાતંત્ર્ય પર્વ નિમિત્તે રાજ્‍યના સહકાર વિભાગના રાજ્‍યકક્ષાના મંત્રીશ્રી ઇશ્વરસિંહ પટેલે રાષ્‍ટ્રધ્‍વજને સલામી આપ્‍યા બાદ સ્‍વાતંત્ર્ય પર્વની ઉજવણી અવસરે ભારતની આઝાદી માટે અવિરત સંઘર્ષ કરી નામી-અનામી અનેક વિરલાઓએ પોતાની જીંદગી આઝાદીની લડતમાં હોમીને આપણને મહામુલી આઝાદી અપાવી છે. ભારતના તિરંગાની આન-બાન-શાન માટે વંદેમાતરમનો મંત્ર ગુંજતા-ગુંજવતા જીવન હોમી દીધા છે એમના બલિદાનને આપણે એળે જવા દેવાનું નથી તેમ જણાવી સ્‍વતંત્ર્યવીરોને શ્રધ્‍ધાંજલિ અર્પી ભરૂચ જિલ્લાના પ્રજાજનોને સ્‍વાતંત્ર્ય પર્વની શુભેચ્‍છાઓ પાઠવતા જણાવ્‍યું હતું કે, ગુજરાતે વિકાસના તમામ ક્ષેત્રોમાં અનેક સિધ્‍ધિઓ હાંસલ કરી છે. સાથો સાથ સમગ્રતયા વિકાસના તમામ આયામોમાં ભરૂચ જિલ્લાએ નોં...